ตามที่โครงการ เดอะ รีเซิร์ฟ พหลฯ - ประดิพัทธ์ เป็นอาคารชุดพักอาศัย  โดยมีพื้นที่ติดกับโครงการ The Rice ที่อยู่ระหว่างก่อสร้างและตกแต่งโครงการ  

                ทั้งนี้นิติบุคคลอาคารชุด เดอะ รีเซิร์ฟ พหลฯ - ประดิพัทธ์ ในฐานะตัวแทนเจ้าของร่วมที่พักอาศัยในอาคารชุดดังกล่าวนี้ได้ส่งเรื่องร้องเรียนไปยังโครงการ The Rice เมื่อวันที่ 23 พฤษภาคม 2566 (ตามเอกสารแนบ) ว่าการก่อสร้างโครงการ The Rice ส่งผลกระทบต่อผู้พักอาศัยสำหรับการติดตั้งกระจกเนื่องจากกระจกสะท้อนแสงแดดเข้ามายังห้องพักอาศัย ในช่วงเวลา 14.00 น. เป็นต้นไป ดังนั้นจึงอยากให้ทางโครงการ เข้าตรวจสอบห้องชุดที่ได้รับความเดือดร้อนจากปัญหาดังกล่าว และดำเนินการหาแนวทางแก้ไขต่อไป ทางโครงการ The Rice ได้ชี้แจงรายละเอียดกลับมายังนิติฯ เมื่อวันที่ 14 มิถุนายน 2566 (ตามเอกสารแนบ) ทางนิติฯ ได้รับเอกสารดังกล่าวเป็นที่เรียบร้อย จากนั้นได้แจ้งไปยังคณะกรรมการและผู้พักอาศัยที่ได้รับผลกระทบ ซึ่งทางคณะกรรมการเห็นว่าหากมีการแจ้งว่าคุณสมบัติกระจกที่อาคารนำมาติดตั้งนั้นมีคุณสมบัติตามที่พระราชบัญญัติควบคุมอาคารกำหนดไว้ให้อาคารใช้กระจกภายนอกอาคารที่มีค่าสะท้อนแสง ไม่เกิน 30% ซึ่งกระจกที่ทางอาคาร The Rice ติดตั้งมีค่าความสะท้อนแสงที่ 15% เป็นไปตามข้อกำหนดของพระราชบัญญัติควบคุมอาคาร ปี 2522 นั้นอยากทราบว่ามีหลักฐานยืนยันค่าสะท้อนของกระจกหรือไม่ และอยากให้ทางอาคาร The Rice วัดค่าสะท้อนให้กับผู้พักอาศัยทราบ เพื่อความชัดเจน และหาแนวทางเยียวยาผลกระทบดังกล่าว ทางนิติจึงส่งหนังสือแจ้งไปยังโครงการ The Rice  อีกครั้งเมื่อวันที่ 13 กรกฎาคม 2566 (ตามเอกสารแนบ) โดยทางโครงการ The Rice ยังไม่มีการตอบกลับใดๆ ทางนิติฯ จึงขอให้ทางหน่วยงานช่วยเจรจาหาทางออกสำหรับเรื่องดังกล่าว
#1555 #bkkrongtook